sagorsarker/bangla-wikipedia huggingface dataset:
ঝালকাঠি সরকারি উচ্চ বিদ্যালয়

ঝালকাঠি সরকারি উচ্চ বিদ্যালয় বাংলাদেশের অন্যতম প্রাচীন ও ঐতিহ্যবাহী শিক্ষা প্রতিষ্ঠান। মূলত কিছু সমৃদ্ধ ব্যবসায়ীদের দুর্দান্ত প্রচেষ্টায় ১৮৭২ সালে মহারাজঞ্জ নামে বিদ্যালয়টি প্রতিষ্ঠিত হয়। ১৮৫৩ সালে ব্রিটিশ সরকার এ বিদ্যালয়টির ব্যয়ভার ও পরিচালনার দায়িত্ব নেয় ও তখন থেকে নাম হয় "ঝালকাঠি সরকারি উচ্চ বিদ্যালয়"। বর্তমানে ঝালকাঠি সরকারি উচ্চ বিদ্যালয়ে প্রভাতী ও দিবা দুটি শাখায় তৃতীয় শ্রেণি থেকে দশম শ্রেণি পর্যন্ত পাঠদান করা হয়।
কিছু সমৃদ্ধ ব্যবসায়ীদের দুর্দান্ত প্রচেষ্টায় ১৮৭২ সালে মহারাজঞ্জ নামে একটি বিদ্যালয় প্রতিষ্ঠিত হয়। তৎকালীন ব্রিটিশ সরকার শাসনকালে শিক্ষাগত বিকাশের জন্য ১৯০৯ সালের ৩রা মার্চ স্কুলটি জাতীয়করণ করা হয়। এটি অত্যন্ত গর্বের বিষয় যে সুগন্ধার তীরে ১৯০৯ সালে এটিই প্রথম সরকারি বিদ্যালয় যা ইন্দো-ব্রিটিশ আমলে থানা পর্যায়ে প্রতিষ্ঠিত হয়েছিল। "H" আকৃতির টিনশেড ভবনটি লোহায় কেট ব্যবহার করে নির্মিত হয়েছিল (বর্তমানে বিদ্যালয়ের মূল ভবনটিও কিছুটা "H" আকৃতির)। যুগে যুগে সুগন্ধার নদীভাঙনে বিদ্যালয়ের প্রাঙ্গণটি ভেসে যায়। আধুনিক পরিকল্পনা অনুসারে সালে বিদ্যালয় ভবন, খেলার মাঠ, প্রধান শিক্ষকের কোয়ার্টার এবং শিক্ষার্থীদের ছাত্রাবাস নির্মাণ করা হয়েছিল এবং ১৯৭৪ নতুন ভবনে শিক্ষামূলক কার্যক্রম শুরু হয়েছিল। ২০০৮ সালের ৩রা জানুয়ারি বিদ্যালয়ের শতবর্ষ পূর্তি উদ্‌যাপন করা হয়। শতবর্ষ উপলক্ষে বিদ্যালয়ের পুরনো গেটটি ভেঙ্গে একটি সূর্যঘড়ি সহকারে পুনর্নির্মাণ করা হয় যা শতবর্ষের প্রতীক হিসেবে রয়েছে।
মূল ভবনটি "H" অক্ষরের আকারের মতো যা বিদ্যালয় প্রাঙ্গনের এক পাশে রয়েছে। স্কুলের মূল ভবনটির সামনে একটি বর্গাকার পুকুরের সাথে একটি খেলার মাঠ এবং একটি বড় নারকেল বাগান রয়েছে। ধর্মীয় চর্চার জন্য বিদ্যালয় প্রাঙ্গনের বাইরেই মসজিদ এবং মন্দির রয়েছে। বিদ্যালয়ের মোট ভবন ৫টি।
বিদ্যালয়ে কম্পিউটার প্রশিক্ষণের জন্য একটি আধুনিক ল্যাবরেটরি রয়েছে। বিদ্যালয়ে ২ শিফটে মোট ১৫০০ ছাত্র লেখাপড়া করছে। এখানে ৪৯ জন শিক্ষক আছেন ছাত্রদের জন্য রয়েছে বিজ্ঞানাগার, গ্রন্থাগার, শিল্পকলা বিভাগ, বিএনসিসি, কাব ও স্কাউট কার্যক্রম। এছাড়া ছাত্রদের জন্য বার্ষিক ক্রীড়া ও সাংস্কৃতিক প্রতিযোগিতা এবং শিক্ষা সফরের আয়োজন করা হয়, বার্ষিক মিলাদ ও বিভিন্ন জাতীয় দিবসের অনুষ্ঠান পালিত হয়। ২০২০ সালে এসএসসি পরীক্ষায় পাশের হার ৯৯.২৬% এবং ২০১৯ সালে পাশের হার ৯৪.৯১% এবং ২০১৯ সালে জেএসসি পরীক্ষায় পাশের হার ১০০%।
স্কুলের নির্দিষ্ট পোশাক হল সাদা শার্ট, সাদা প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। এছাড়া শীতকালে লাল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।
বীরশ্রেষ্ঠ ক্যাপ্টেন মহিউদ্দিন জাহাঙ্গীর স্টেডিয়াম

বীরশ্রেষ্ঠ ক্যাপ্টেন মহিউদ্দিন জাহাঙ্গীর স্টেডিয়াম (পূর্বনাম ঝালকাঠি স্টেডিয়াম) বাংলাদেশের একটি জেলা পর্যায়ের স্টেডিয়াম। স্টেডিয়ামটি ঝালকাঠি জেলার ঝালকাঠি পৌরসভার বিকনা মৌজায় অবস্থিত। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন প্রভৃতি খেলার প্রশিক্ষণ ও প্রতিযোগিতা এখানে অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।
এই স্টেডিয়ামটি ঝালকাঠি জেলার নতুন স্টেডিয়াম, সাড়ে ৯ একর জমিতে নির্মিত। পুরনো স্টেডিয়ামটি সাড়ে তিন একর জমির উপর ঝালকাঠি থানা রোডে অবস্থিত। ছয় কোটি টাকায় গড়া স্টেডিয়ামটি উদ্বোধন করা হয়েছিল ২০০৭ সালে। ঝালকাঠি নতুন স্টেডিয়াম নামে তৈরী হলেও জাতীয় ক্রীড়া পরিষদ কর্তক এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ মহিউদ্দিন জাহাঙ্গীরের নামে পরিবর্তন করা হয়।
স্টেডিয়ামটি নির্মাণের পর হতে এখানে বেশ কয়েকটি জেলা ও জাতীয় পর্যায়ের ফুটবল প্রতিযোগিতা অনুষ্ঠিত হয়েছে। এর মধ্যে "জেলা প্রশাসক গোল্ডকাপ ফুটবল প্রতিযোগিতা", "পুলিশ রেঞ্জ ফুটবল টুর্নামেন্ট", "বঙ্গবন্ধু বঙ্গমাতা গোল্ডকাপ ফুটবল টুর্নামেন্ট" উল্লেখযোগ্য। জেলা পর্যায়ের জাতীয় স্কুল-মাদ্রাসা ক্রীড়া প্রতিযোগিতা আয়োজিত হয়।
উপকূলীয় অন্ধ্র

উপকূলীয় অন্ধ্র (কোস্টাল অন্ধ্রা), ভারতের অন্ধ্রপ্রদেশ রাজ্যের একটি অঞ্চল। এই অঞ্চলটি ১৯৫৩ সালের পূর্বে মাদ্রাজ রাজ্য এবং ১৯৫৩ থেকে ১৯৫৬ সাল পর্যন্ত অন্ধ্র প্রদেশের অংশ ছিল। ২০১১ সালের আদমশুমারি অনুসারে এটির আয়তন ৯৫,৪৪২ বর্গ কিলোমিটার (৩৬,৮৫০ বর্গ মাইল) যা মোট রাজ্যের ৫৭.৯৯% এবং জনসংখ্যা ৩,৮১,৯৩,৮৬৮ জন, যা অন্ধ্রপ্রদেশ রাজ্যের জনসংখ্যার ৬৯.২০%। এই অঞ্চলটি পূর্ব ঘাট পর্বতমালা ও বঙ্গোপসাগরের মধ্যবর্তী অন্ধ্রপ্রদেশের উপকূলীয় জেলাগুলির অন্তর্ভুক্ত। উপকূলীয় অন্ধ্রার উত্তরে ওড়িশা সীমান্ত থেকে দক্ষিণে কৃষ্ণ নদীর বদ্বীপ পর্যন্ত বিস্তৃত।
গোদাবরী নদী ও কৃষ্ণা নদীর বদ্বীপের কারণে উপকূলীয় অন্ধ্রে সমৃদ্ধ কৃষি জমি রয়েছে। উপকূলীয় অন্ধ্রের সমৃদ্ধির কারণ হিসাবে তার সমৃদ্ধ কৃষি ভূমি এবং এই দুটি নদী থেকে প্রচুর পরিমাণে জল সরবরাহের জন্য উল্লেখ করা যেতে পারে। এখানে ধানে প্রধান শস্য, ডাল এবং নারকেলও গুরুত্বপূর্ণ ফসল। মাছ ধরার শিল্প অঞ্চলের জন্য গুরুত্বপূর্ণ।
মৌর্য রাজবংশের সময় অন্ধ্র রাজ্য একটি রাজনৈতিক ক্ষমতায় আবির্ভূত হয়েছিল। মেগাস্থিনিস উল্লেখ করেছিলেন যে, খ্রিস্ট পূর্ব থেকে অন্ধ্র সাতভাহনের এক সমৃদ্ধ সাম্রাজ্য ছিল। ৭ শতক থেকে ১০ শতকের মাঝামাঝি সময়ে বিখ্যাত চালুক্য রাজবংশ উপকূলীয় অন্ধ্রের শাসন করত। এই সময়ের পরে অন্যান্য রাজবংশের উপকূলীয় অন্ধ্রে রাজত্ব করেছে। যেমন চোল, কাকতীয় ও বিজয়নগর সাম্রাজ্য।
১১ শতকের শিলালিপি অনুযায়ী, উপকূলীয় অন্ধ্রের সীমানা হল মহেন্দ্রগিরি পর্বতমালা (উড়িষ্যার গাজপতি জেলার উত্তর-পূর্ব সীমান্তে), কালাহস্তি মন্দির (নেলোর জেলার সীমানার কাছে চিত্তুর জেলায়), শ্রীশাইলাম মন্দির (কুরুলুল জেলা মাহবুব নগর জেলা ও প্রকাশম জেলার সীমান্তের কাছে)।
ওড়িশার গজপতি জেলা ও গঞ্জাম জেলা ১৭৫২ খ্রিষ্টাব্দে ফরাসি ইস্ট ইন্ডিয়া কোম্পানির কাছে দেওয়া হয়। পরে ফরাসিদের থেকে ব্রিটিশদের কাছে স্থানান্তর করা হয়। পরবর্তীতে ওঙ্গল তালুক পর্যন্ত বিস্তৃত নেলোর, প্রতিষ্ঠানের অধীনে আর্কোটের নবাবদের থেকে প্রাপ্ত হয়। বর্তমানের নেলোর ও চিতুরের কিছু অংশ ভেঙ্কটগিরি রাজাদের হাতে ছিল। ১৮০২ খ্রিষ্টাব্দে ব্রিটিশরাও সেই অঞ্চলগুলিতে ক্ষমতার দাবিতে ভেঙ্কটগিরির রাজাদের সাথে একটি চুক্তি করেছিল।
অন্ধ্র (সার্ককার) ও রায়লসীমার জেলা ব্রিটিশদের প্রদান করে নিজাম, যা মাদ্রাজ প্রেসিডেন্সির অংশ হয়ে ওঠে।
উপকূলীয় অন্ধ্রপ্রদেশ অন্ধ্রপ্রদেশের পূর্ব অঞ্চলে অবস্থিত এবং ছয়টি জেলা নিয়ে গঠিত। উত্তরান্ধ্র, রায়লসীমা অঞ্চল ও ওড়িশা রাজ্য এবং তেলেঙ্গানা রাজ্যের সঙ্গে সীমানা রয়েছে উপকূলীয় অন্ধ্রার। কৃষ্ণা নদী ও গোদাবরী নদীর উপস্থিতি ও নদী থেকে জল সেচ উপকূলীয় অন্ধ্রকে উর্বর এলাকায় পরিণত হয়েছে। এই অঞ্চলের উপকূলীয় তটরেখা দেশের দ্বিতীয় দীর্ঘতম যা ৯৭৪ কিমি পর্যন্ত দীর্ঘ।
২০১১ সালের আদমশুমারি অনুসারে এই এলাকার মোট জনসংখ্যার ৩,৪১,৯৫,৬৫৫ জন ছিল। এখানকার মূল এবং সর্বাধিক কথ্য ভাষা হল তেলুগু।
কুচিপুড়ি রাজ্যের শাস্ত্রীয় নৃত্য রূপ, যা কৃষ্ণা জেলার কুচিপুড়ি গ্রামে উদ্ভূত হয়েছিল।
ভাত প্রধানত উপকূলীয় রান্নার খাবার এবং এটি সাধারণত বিভিন্ন তরকারি এবং ডাল বা উভয় দিয়ে খাওয়া হয়। উপকূলীয় অন্ধ্রের রান্না সামুদ্রীক খাদ্যের দ্বারা প্রভাবিত হয়।
বিজয়ওয়াড়া, গুন্টুর, রাজামুন্দ্রি, কাকিনাড়া, এলুরু, নেল্লোর, ওঙ্গোল এই অঞ্চলের প্রধান শহর। অন্যান্য প্রধান শহরগুলি হচ্ছে মাছলিপত্তনাম, গুদিভাদা, তেনালী, নরসাপুরাম, গুন্টুর, কাভালি, তাদেপল্লীগুদাম, ভীমভারাম, আমলাপুরাম, নার্সরাওপেট, চিলাকালউরিপিট, কান্দুকুর, চিড়ালা।
জাতীয় পতাকা নকশা
গায়ক
তেলুগু সাহিত্য, শিল্প ও সিনেমা
অন্য
পেদ্রো আলমোদোবার

পেদ্রো আলমোদোবার কাবেয়েরো (; জন্ম: ২৫ সেপ্টেম্বর ১৯৪৯) হলেন একজন স্পেনীয় চলচ্চিত্র পরিচালক, চিত্রনাট্যকার, প্রযোজক ও অভিনেতা। ফ্রঁসোয়া স্পেন যুগ পরবর্তী সময়ে তিনি "লা মোভিদা মাদ্রিয়েনা" চলচ্চিত্র পরিচালনা ও চিত্রনাট্য রচনা করে প্রথম পরিচিতি অর্জন করেন। এই সময়কালে তার নির্মিত চলচ্চিত্রগুলোতে যৌনতা ও রাজনৈতিক স্বাধীনতার চিত্রায়ন ঘটে। ১৯৮৬ সালে তিনি তার ছোট ভাই অগাস্তিন আলমোদোভারের সাথে নিজের প্রযোজনা কোম্পানি, এল দেসেও, গঠন করেন। "ল অব ডিজায়ার" (১৯৮৭) চলচ্চিত্রের পর থেকে তার সকল চলচ্চিত্রগুলো এই প্রযোজনা প্রতিষ্ঠান থেকে নির্মিত হয়।
আলমোদোভারকে আন্তর্জাতিক অঙ্গনে সবচেয়ে সফল স্পেনীয় চলচ্চিত্র নির্মাতা হিসেবে গণ্য করা হয়। তিনি এবং তার চলচ্চিত্রগুলো বিশ্বব্যাপী দর্শকদের আকৃষ্ট করে এবং তা কাল্ট সংস্কৃতিতে পরিণত হয়। তিনি দুটি একাডেমি পুরস্কার, পাঁচটি বাফটা পুরস্কার, ছয়টি ইউরোপীয় চলচ্চিত্র পুরস্কার, দুটি গোল্ডেন গ্লোব পুরস্কার, নয়টি গয়া পুরস্কার এবং কান চলচ্চিত্র উৎসব হতে চারটি পুরস্কার অর্জন করেন। ১৯৯৭ সালে তিনি ফরাসি লেজিওঁ দনর সম্মাননা লাভ করেন এবং পরে ১৯৯৯ সালে স্পেনীয় সংস্কৃতি মন্ত্রণালয়ের শিল্পকলা স্বর্ণ পদক লাভ করেন। ২০০১ সালে তিনি আমেরিকান একাডেমি অব আর্টস অ্যান্ড সায়েন্সেসের বিদেশি সম্মানসূচক সদস্য হিসেবে নির্বাচিত হন। শিল্পকলায় তার অবদানের জন্য তিনি ২০০৯ সালে হার্ভার্ড বিশ্ববিদ্যালয় থেকে সম্মানসূচক ডক্টরেট ডিগ্রি এবং ২০১৬ সালে অক্সফোর্ড বিশ্ববিদ্যালয় থেকে সম্মানসূচক ডক্টরেট ডিগ্রি অর্জন করেন। ২০১৩ সালে তিনি বিশ্ব চলচ্চিত্রে তার অবদানের জন্য সম্মানসূচক ইউরোপীয় চলচ্চিত্র একাডেমি পুরস্কার লাভ করেন। ২০১৭ সালের জানুয়ারি মাসে তিনি কান চলচ্চিত্র উৎসবের জুরি সভাপতি নির্বাচিত হন।
আলমোদোবারের সাম্প্রতিক চলচ্চিত্র "দোলোর ই গ্লোরিয়া" ২০১৯ সালের ২২শে মার্চ মুক্তি পায়। এটি পরিবেশনা করে সনি পিকচার্স রিলিজিং। চলচ্চিত্রটি ২০১৯ সালের কান চলচ্চিত্র উৎসবে পাল্ম দরের জন্য প্রতিযোগিতা করে, এবং ৯২তম একাডেমি পুরস্কারে শ্রেষ্ঠ আন্তর্জাতিক চলচ্চিত্র বিভাগে স্পেন থেকে নিবেদন করা হয়।
আইলি ভানুচ্চি

আইলি ভানুচ্চি (জন্ম ৫ আগস্ট ১৯৭৭) একজন অবসরপ্রাপ্ত ইতালিয়ান ফুটবলার। তিনি মিডফিল্ডার হিসেবে খেলতেন। উল্লেখযোগ্য দক্ষতা ও দৃষ্টিভঙ্গি সহ একজন প্লেয়ার, তিনি সেরি এ ক্লাবগুলির পাশাপাশি সেরি বি তে খেলেছিলেন।
ভানুচচি জন্মগ্রহণ করেন প্রাতো।
২০০২-২০০৩ সালে তিনি প্রথম ইম্পোলি ক্লাবে যোগ দেন এবং জানুয়ারী ২০০৪-এ একবছর ছয় মাস থাকার থাকার পর মার্কিন যুক্তরাষ্ট্রের টাস্কান চলে আসেন।
তিনি পালের্মো দলের অধিনায়ক ছিলেন এবং দলটির সর্বাধিক প্রতিনিধিত্বকারী খেলোয়াড়দের মধ্যে বিবেচিত হয়েছিল।
২০১১ সালের ১ জুলাই ভানুচ্চি ইম্পোলি ক্লাবের চুক্তি থেকে মুক্তি পায় এবং অক্টোবরে স্পেজিয়া ক্লাবের সাথে চুক্তি স্বাক্ষরিত হয়। ২৭ জুন ২০১১ সালে তিনি একবছরের জন্য চুক্তি করেন।
জাস্টিন রোসেনস্টাইন

জাস্টিন মাইকেল রোসেনস্টাইন (জন্ম ১৩ মে ১৯৮৩) একজন আমেরিকান সফ্টওয়্যার প্রোগ্রামার এবং উদ্যোক্তা. 
তিনি ফেসবুকের সহ-প্রতিষ্ঠাতা ডাস্টিন মস্কোভিটজ এরসাথে একহয়ে এ‍্যাসনা প্রতিষ্ঠা করেন এবং তিনি পণ‍্য প্রধান হিসাবে দায়িত্ব পালন করছেন।
রোসেনস্টাইন সান ফ্রান্সিসকো বে এরিয়ায় বড় হয়েছেন এবং ওকল্যান্ড, সিএ এর দ্যা কলেজ প্রিপারেটরি স্কুলে পড়াশোনা করেছেন। তিনি একটি সফল উচ্চ বিদ্যালয় লিঙ্কন-ডগলাস ডিবেটেও পড়াশোনা করেছেন। তিনি স্ট্যানফোর্ড বিশ্ববিদ্যালয় থেকে ম্যাট্রিকুলেশন করেন এবং ২০ বছর বয়সে গণিতের স্নাতক ডিগ্রি অর্জন করেন। স্নাতক হিসাবে, তিনি মেফিল্ড ফেলো প্রোগ্রাম এর সদস্য হিসাবে কাজ করেছেন।
আমাদের শাদা বাড়ি

নন্দিত কথাসাহিত্যিক হুমায়ূন আহমেদের একটি উপন্যাস আমাদের শাদা বাড়ি। উপন্যাসটি ১৯৯৬ সালে প্রথম প্রকাশিত হয়। প্রকাশনা সংস্থা সময় প্রকাশন।
বইটি উত্তম পুরুষের জবানিতে লেখা।
ইংল্যান্ডে বসবাসরত মইনুদ্দিনের পুরনো ঢাকার বাড়িতে অনেক দিন ধরে বসবাস করছে রঞ্জুর পরিবার। তাদের মাঝে এই বাড়ি নিয়ে যেমন হীনম্মন্যতা রয়েছে ঠিক এরকম সুন্দর বাড়িতে থাকতে পেরে তারা গর্বিত। বাড়ির উন্নয়নের নাম করে রঞ্জুর বাবা মাঝে মাঝে মইনুদ্দিনের থেকে টাকা নেয় কিন্তু কাজে লাগায় তার নিজের ব্যবসায়। তবুও ব্যবসার কোনো উন্নতি ঘটে না। একবার মইনুদ্দিন দেশে আসবে বলে ঠিক করে। রঞ্জুর বাবার মানসিক চাপে ভুগতে থাকে। একসময় মইনুদ্দিনের মৃত্যুর খবর আসে। মৃত্যুর আসে সে বাড়িটি রঞ্জুর মা’র নামে লিখে দিতে চেয়েছিল। বাবার ইচ্ছে অনুযায়ী মইনুদ্দিনের মেয়ে রঞ্জুর মা’র নামে বাড়ি লিখে দেয়।
বাড়ির মালিকানা পাওয়ার পড়ে রঞ্জুদের বাড়ির পরিবেশ পাল্টে যায়। রঞ্জুর মেজ ভাই ইস্তিয়াক বাড়ি ডেভেলপারদের দিতে চায়। অন্যদিকে রঞ্জুর বাবা মাঝে মাঝে তার মৃত বন্ধুকে দেখতে পায়। একপর্যায়ে বাড়ি রঞ্জুর মায়ের নামে লিখে দেয়া নিয়ে বিভিন্ন কথা হয়।
একদিন বিকেলে বাড়িতে ২ জন উকিল আসে। তাদের একজন হাতে স্ট্যাম্প পেপার নিয়ে আসে। রঞ্জুর মা তাদের নিয়ে ভেতরে চলে যান।
এক্সবক্স (কনসোল)

এক্সবক্স () যুক্তরাষ্ট্রের মাইক্রোসফটের নির্মিত ও মালিকানাধীন একটি ভিডিও গেমিং ব্র‍্যান্ড। এ ব্র‍্যান্ডের অধীনে তিনটি ভিডিও গেম কনসোল, এপ্লিকেশন (গেম), স্ট্রিমিং সেবা ও অনলাইন সেবা এক্সবক্স লাইভ রয়েছে। নভেম্বর ২০০১ সালে যুক্তরাষ্ট্রে প্রথম এ ব্র‍্যান্ডের সাথে পরিচয় করিয়ে দেয়া হয়।
অরিজিনাল "এক্সবক্স" নভেম্বর ১৫, ২০০১ সালে উত্তর আমেরিকায়, ফেব্রুয়ারি ২২, ২০০২ সালে জাপানে, এবং মার্চ ১৪, ২০০২ সালে অস্ট্রেলিয়া ও ইউরোপে মুক্তি পায়। গেমিং কনসোল মার্কেটে এটিই ছিলো মাইক্রোসফটের প্রথম প্রবেশ।
অন্তর্ভুক্ত এক্সবক্স লাইভ সেবা নভেম্বর ২০০২ সালে অবমুক্ত করা হয়, যেখানে প্লেয়াররা ব্রডব্যান্ড সংযোগ সহ বা ছাড়া অনলাইনে গেম খেলতে পারতো। 
এক্সবক্স ৩৬০ অরিজিনাল এক্সবক্সের উত্তরসুরি হিসেবে নভেম্বর ২০০৫ সালে, সনির প্লেস্টেশন ৩ ও নিন্টেন্ডোর উই এর প্রতিযোগী হিসেবে বাজারে আসে। জুন ৩০, ২০১৩ অনুযায়ী, বিশ্বব্যাপী ৭২০ লক্ষ এক্সবক্স ৩৬০ কনসোল বিক্রি হয়েছে। প্রাতিষ্ঠানিকভাবে এক্সবক্স ৩৬০ মে ১২, ২০০৫ সালস এমটিভিতে অবমুক্ত করা হয়।
এক্সবক্স নভেম্বর ২২, ২০১৩ সালে উত্তর আমেরিকায় এক্সবক্স ৩৬০-এর উত্তরসুরি হিসেবে মুক্তি পায়। ভিডিও গেমের অষ্টম প্রজন্ম হিসেবে এটি সনির প্লেস্টেশন ৪ এবং নিন্টেন্ডোর উই ইউ ও সুইচের প্রতিযোগী হিসেবে অবতীর্ণ হয়।
মে ২১, ২০১৩ সালে মুক্তি পাওয়া এক্সবক্স ওয়ান ইন্টারবেট-ভিত্তিক ফিচারের উপর গুরুত্বারোপ করে, যেমন— গেমপ্লে রেকর্ড ও স্ট্রিম করা এবং সেট-টপ বক্স ব্যবহার করে স্যাটেলাইট টিভি দেখা ইত্যাদি।
নিমগাছী ডিগ্রী কলেজ

নিমগাছী ডিগ্রী কলেজ রায়গঞ্জ উপজেলার সিরাজগঞ্জ জেলা বাংলাদেশের একটি বেসরকারি কলেজ । এই কলেজটি "নিমগাছি কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
উত্তর বাংলার প্রাচীন জনপদ আদিম আদিবাসী অধ্যূষিত, মৎস্য নগরী বলে পরিচিত, ইতিহাস বিজড়িত এবং পীর-এ কামেল শাহসুফী হযরত ভোলা দেওয়ান এর পূন্যভূমি এই নিমগাছি। শিক্ষা ও সৃষ্টিতে পশ্চাৎপদ এই জনগোষ্ঠীর উচ্চ শিক্ষার রুদ্ধদ্বার খুলে দেওয়ার সময়োপযোগি এক বলিষ্ঠ পদক্ষেপ গ্রহণ। করেন আলহাজ্ব মিজানুর রহমান তালুকাদারের নেতৃত্বে মুষ্টিমেয় কয়েকজন সমাজসেবক ব্যক্তিত্ব। তাদের ঐকান্তিক চেষ্টায় ১৯৯৫ সালের ১ জুলাই এক শুভক্ষণে এই কলেজের গোড়াপত্তন হয়। নিমগাছির প্রাণ কেন্দ্রে কোলাহল মুক্ত সবুজ ঘেরা নৈস্বর্গীক এক মনোরম পরিবেশে নিমগাছি কলেজটি অবস্থিত। কলেজটি ঢাকা বগুড়া মহাসড়কের ভূঞাগাতী বাসষ্ঠা্যান্ড থেকে মাত্র ৬ কিঃ মিঃ পশ্চিমে অবস্থিত। ভূঞাগাতী-তাড়াশ এবং নিমগাছি-সলঙ্গা পার্শ্ব সড়কের সংযোগ স্থলে কলেজটি প্রতিষ্ঠিত হওয়ায় যোগাযোগ ব্যবস্থার এক মিলন ক্ষেত্রে পরিনত হয়েছে।
উচ্চ মাধ্যমিক 
দরিদ্র আদিবাসী অধ্যুষিত এলাকা নিমগাছি কলেজ হতে ২০১৩সালে উচ্চ মাধ্যমিক সার্টিফিকেট পরীক্ষায় রাজশাহী বোর্ডে ১৬তম স্থান লাভ। ১৯৯৫ সালে প্রতিষ্ঠান হতে উত্তীর্ণ হয়ে অনেক ছাত্র/ছাত্রী ডাঃ ইঞ্জিনিয়ার পাবলিক বিশ্ববিদ্যারয়ে লেখা পড়াসহ বাংলাদেশ সরকারের বহু প্রশাসনিক কার্যক্রমের সাথে জড়িত আছে।
নিমগাছি কলেজটি সিরাজগঞ্জ জেলার মধ্যে একটি অন্যতম কলেজ হিসেবে প্রতিষ্ঠা করা একাডেমিক নির্মাণ ছাত্র/ছাত্রী নিবাস তৈরীসহ লেখা পড়ার মান বৃদ্ধি করা।
মাইক পর্টনয়

মাইকেল স্টিফেন পর্টনয় (জন্ম ২০ এপ্রিল, ১৯৬৭) একজন প্রখ্যাত মার্কিন ড্রামার এবং সঙ্গীত প্রযোজক। আন্তর্জাতিক অঙ্গনে প্রগ্রেসিভ মেটালের পথিকৃৎ, ড্রিম থিয়েটার-এর অন্যতম সহ প্রতিষ্ঠাতা এই সঙ্গীতজ্ঞ বিশ্বের শ্রেষ্ঠ ড্রামারদের মধ্যে অন্যতম এবং অনন্য। এই পর্যন্ত তিনি ৩০ বার "মর্ডান ড্রামার" ম্যাগাজিন পুরস্কারে পুরষ্কৃত হয়েছেন। ২০১০ সালে তিনি ড্রিম থিয়েটার থেকে সরে আসেন।
পর্টনয় ১৯৬৭ সালের ২০ এপ্রিল লং বিচ, নিউ ইয়র্কে জন্মগ্রহণ করেন। তিনি ইহুদি। তার বাবা হাওয়ার্ড পোর্টনয় (১৯৪০-২০০৯) স্থানীয় একটি রেডিও স্টেশনে ডিজে হিসেবে কাজ করতেন। মাইক এবং তার বাবা কারমেল-বাই-দ্য-সি, ক্যালিফোর্নিয়ায় কেআরএমএল রেডিও স্টেশনে কাজ করতে যান, ১৯৭১ সালের "প্লে মিস্টি ফর মি" চলচ্চিত্রটি দেখার পর। মাইকের মা ১৯৮৪ সালের ১৬ নভেম্বর, ব্যক্তিগত বিমানে করে ভ্রমণের সময় অ্যাটলান্টিক সিটি উপকূলের কাছে বিমান দুর্ঘটনায় মারা যান।
তার বাবার ডিজে হিসেবে কাজ করার কারণে পর্টনয় ছোটবেলা থেকেই সংগীতের প্রতি আগ্রহী হয়ে ওঠেন। তিনি তার বাবার ভিনাইল রেকর্ডিং সংগ্রহ থেকে গান শুনার সুযোগ পেতেন। তিনি রাশ, কুইন, লেড জেপলিন, কিস, দ্য হু, আয়রন মেইডেন এবং বিটলস-এর মতো ব্যান্ডগুলোর গান শুনতে পছন্দ করতেন। পোর্টনয় দাবি করেন যে তিনি একজন স্বশিক্ষিত ড্রামার, যদিও তিনি হাই স্কুলে সংগীত তত্ত্ব ক্লাস করেছিলেন। সেই সময় তিনি স্থানীয় ব্যান্ডে বাজানো শুরু করেন। "রাইজিং পাওয়ার" এবং "ইনার স্যাঙ্কটাম" ব্যান্ডের সাথে তিনি একক অ্যালবাম রেকর্ড এবং প্রকাশ করেছিলেন।
বসিরহাট উত্তর বিধানসভা কেন্দ্র

বসিরহাট উত্তর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৫ নং বসিরহাট উত্তর বিধানসভা কেন্দ্রটি বসিরহাট-২ সমষ্টি উন্নয়ন ব্লক এবং আমলানী, ভেবিয়া, মাখালগাছ এবং মুরারিশা গ্রাম পঞ্চায়েত গুলি হাসনাবাদ সমষ্টি উন্নয়ন ব্লক এর অন্তর্গত।
বসিরহাট উত্তর বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
২০১১ সালের উপনির্বাচনে, বসিরহাট উত্তর কেন্দ্রে সিপিআই (এম) এর বিধায়ক মোস্তফা বিন কাসেমের মৃত্যুতে ২৯ মে ২০১১ সালে কিড স্ট্রীট এম.এল.এ হোস্টেলের বাইরে মৃত অবস্থায় পাওয়া যায়।
সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১ এবং ১৯৮৭ সালে কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন। 
কংগ্রেসের ললিত কুমার ঘোষ ১৯৭২ এবং ১৯৭১ সালে জয়ী হন। সিপিআই এর এ.বি. বন্দ্যোপাধ্যায় ১৯৬৯ এবং ১৯৬৭ সালে জয়ী হন। কংগ্রেসের বিজেশ চন্দ্র সেন ১৯৬২ সালে জয়ী হন। কংগ্রেসের প্রফুল্ল নাথ ব্যানার্জী ১৯৫৭ সালে এবং স্বাধীন ভারতের প্রথম নির্বাচনে ১৯৫১ সালে জয়ী হন।
এন্ডোমন্ডো

এন্ডোমন্ডো একটি সামাজিক স্বাস্থ্যমূলক অ্যাপ যা এন্ডোমন্ডো এল.এল.সি. দ্বারা নির্মিত, যা মুঠোফোনে ও ডেস্কটপ, উভয় প্লাটফর্মে ব্যবহার করা যায়। ২০০৭ সালে এই অ্যাপটি নির্মাণ করা হয় যা সবার ব্যবহারের জন্য বিনামূল্যে উপলব্ধ, তবে প্রিমিয়াম সাবস্ক্রিপ্সনে বিভিন্ন উন্নত ফিচার যেমন ট্রেনিং প্ল্যান, ব্যবহার করা যায়। এই অ্যাপটির মাধ্যমে হাঁটা, দৌড়ানো, সাঁতার, সাইক্লিং সহ অসংখ্য শারীরিক ক্রিয়ার ক্যালরি, দূরত্ব, সময় সহ নানা ফিচারের সুচারু পর্যবেক্ষণ করা যায়।
জন ট্যাবারি

জন ট্যাবারি (৫ মার্চ ১৯৩০ - ১৮ আগস্ট ২০১১) একজন ফরাসি কমিক শিল্পী।
১৯৩০ সালে স্টকহোমে জন্মগ্রহণ করেন ট্যাবারি। তার পিতা একজন ভায়োলিন বাজিয়ে এবং মা গৃহকর্মী ছিলেন। ১৯৫৬ সালের ৫ নভেম্বর ফ্র্যাঙ্কো-বেলজিয়ান কমিক ভেইয়োঁ (বীর) পত্রিকায় "রিচার্ড এ চার্লি"র প্রকাশনার মধ্যে দিয়ে কমিক বিশ্বে তার অভিষেক ঘটে। এছাড়াও "ভেইয়োঁ"র (১৯৬৫ সালে নামপরিবর্তীত হয়ে "পিফ") জন্য ট্যাবারি "গ্র্যাবডু এ গ্যাবালিচতু" এবং অবশেষে ১৫৫৯ সালে জনপ্রিয় ধারাবাহিক তুতোষ এর চিত্র অঙ্কন করেন। তুতোষ কাহিনীর দুইটি চরিত্র "করিনে এট জিনট", এবং স্বল্পকালীন সময়ের জন্য তুতোষ পোষ-নিয়ে আরেকটি ধারাবাহিক প্রকাশিত হয়। ট্যাবারি ১৯৭৬ সাল পর্যন্ত এই ধারাবাহিকগুলোর জন্য চিত্র অঙ্কন করেন।
১৯৬২ সালে রনে গোসিনির সাথে লে অ্যাভেঞ্চার দ্যু কালিফ হারুন এল পুসাহ (খলিফা হারুনের অভিযান সমূহ) এর দীর্ঘ কর্মজীবন শুরু করেন। এই অ্যাডভেঞ্চার ধর্মী কাহিনীটি ১৯৬২ সালের ১৫ জানুয়ারি প্রথম "রেকর্ড" এ প্রকাশিত হয়। এই সময় একঘেয়েমি কাটানোর জন্য শিল্পীদ্বয় তাদের লক্ষ্য পরিবর্তন করে জ্ঞানপাপী/অ্যান্টি-হিরো চরিত্র নিয়ে "ইজনোগুড" নামক ধারাবাহিক রচনা করেন। যা দ্রুত সাফল্য লাভ করে এবং অবশেষে টিভি কার্টুন সিরিজ রূপে অভিযোজিত হয়। ১৯৬৮ সালে ধারাবাহিক কাহিনীটি "রেকর্ডে"র পরিবর্তে গোসিনির পিলট পত্রিকায় প্রকাশিত হতে থাকে। গোসিনির সাথে ট্যাবারি ভ্যালেন্টিন লে ভ্যাগাবন্ড নামে আরেকটি ধারাবাহিক কাহিনী রচনা শুরু করেন যা ১৯৬২ সাল থেকে "পিলটে" প্রকাশিত হতে থাকে।
১৯৭৭ সালে গোসিনির মৃত্যুর পরেও ট্যাবারি "ইজনোগুড" এর কাজ চালিয়ে যেতে থাকেন। ট্যাবারির নিজস্ব প্রকাশনী 'এডিশন ট্যাবারি' ট্যাবারির কাজ অ্যালবাম আকারে "করিনে এট জিনট" এবং সর্বশেষ ২০০৪ সালে "ইজনোগুড" ভলিউম ও "লা ফ্যুত দে ল্যাসেত" (পূর্বপুরুষের দোষ) এখনও প্রকাশ করছে।
জন ট্যাবারি ইউনাইটেড সোশ্যালিস্ট পার্টি (পিএসইউ) এর সদস্য ছিলেন এবং ১৯৭৮ সালের সংসদীয় নির্বাচনের পোস্টারে তার কার্টুন ছাপানো হয়েছিল।.
২০০৪ সালে তিনি হৃদরোগে আক্রান্ত হওয়ায় চিত্রাঙ্কন বন্ধ করে দেন এবং তার তিন সন্তানের উপর "ইজনোগুড" এর কাহিনী চালিয়ে যাওয়ার দায়িত্ব দেন। ২০০৮ সালে তারা কাহিনীটির ২৮ তম খন্ড প্রকাশ করেছেন।.
২০১১ সালের ১৮ আগস্ট তিনি মৃত্যু বরণ করেন।
কেলিশহর উচ্চ বিদ্যালয়

কেলিশহর উচ্চ বিদ্যালয় চট্টগ্রাম জেলার একটি শিক্ষাপ্রতিষ্ঠান।
১৯৪৬ খ্রিষ্টাব্দে চট্টগ্রামের পটিয়া উপজেলার কেলিশহরে।
দ্বিতীয় বিশ্বযুদ্ধের শেষ ভাগে চট্টগ্রাম শহরের ফিরিঙ্গি বাজারে অবস্থিত জে এম সেন হাই স্কুলটির (যতীন্দ্রমোহন সেনগুপ্ত প্রতিষ্ঠিত) সভাপতি কেলিশহরের প্রখ্যাত আইনজীবী রমনীমোহন চক্রবর্তী স্কুলটিকে কেলিশহরে স্থান্তরিত করেন। যুদ্ধশেষে স্কুলটি যথাস্থানে নিয়ে গেলে গ্রামের বিদ্যোৎসাহী ব্যক্তিত্ব অধ্যাপক সুবোধ রঞ্জন রায়, এডভোকেট চিত্তপ্রিয় দাশ এবং সতীশ চন্দ্র চক্রবর্তীর উদ্যোগে জে এম সেন হাই স্কুলের জায়গায় ১৯৪৭ সালে কেলিশহর উচ্চ বিদ্যালয় প্রতিষ্ঠিত হয়। গ্রামের কৃষক, মজুররা স্বেচ্ছাশ্রমের মাধ্যমে স্কুলগৃহ নির্মাণ করেন এবং সরঞ্জামও তারাই যুগিয়েছেন। ১৯৪৭ সালের ১লা জানুয়ারি কেলিশহর ইউনিয়ন বোর্ডের চেয়ারম্যান হরগোবিন্দ ভট্টাচার্যের সভাপতিত্বে প্রথম বিদ্যালয় পরিচালনা পরিষদ গঠিত হয়। ২রা জানুয়ারি রমনীমোহন চক্রবর্তীকে সভাপতি, হীরেন্দ্রলাল গুপ্তকে সহ-সভাপতি এবং সুবোধ রঞ্জন রায় সম্পাদক নির্বাচিত হন। সেই সঙ্গে নীরেন্দ্র লাল চৌধুরী প্রধান শিক্ষক, হরিপ্রসাদ সেন সহকারী প্রধান শিক্ষক, সরোজ রঞ্জন রায়, সামশুল আলম, ভূপেন্দ্র নাথ চৌধুরী, রাজ্যেশ্বর চক্রবর্তী, মৌলভী নুরুচ্ছফা সহকারী শিক্ষক হিসেবে নিয়োগ পান। অন্নদা কুমার চৌধুরী পুকুর সহ তার ১.৮৫ একর জমি স্কূলকে শর্তহীনভাবে দান করেন। বর্তমানে স্কুলটি ঐ পুকুরের পাড়ে জমির উপরেই স্থাপিত। পুকুরের পশ্চিম পাড়ে অবস্থিত প্রাথমিক বিদ্যালয়টিও উচ্চ বিদ্যালয়ের জায়গায় প্রতিষ্ঠিত। ১৯৪৭ সালের ১৪ আগস্ট কলকাতা বিশ্ববিদ্যালয় কেলিশহর উচ্চ বিদ্যালয়কে শিক্ষাপ্রতিষ্ঠান হিসেবে স্বীকৃতি দেয়। ১৯৫১ সালের ২৭ মার্চ শরৎ এম.ই. বিদ্যালয়কে কেলিশহর উচ্চ বিদ্যালয়ের সাথে যুক্ত করা হয়। স্কুল উদ্বোধন কালে ১০০ জন ছাত্রছাত্রী ছিল।বর্তমানে তা দেড় হাজার প্রায়। এই কেলিশহরের আরেক শিক্ষানুরাগী শ্রী সুধীর কুমার চৌধুরী চারটি পুকুর স্কুলকে দান করেন, যার বাৎসরিক আয় চার লক্ষের উপরে। উক্ত অর্থ স্কুলের উন্নয়ন এবং শিক্ষা খাতে ব্যয় করা হয়।
আন্না মানিয়ানি

আন্না মানিয়ানি (; ৭ মার্চ ১৯০৮ - ২৬ সেপ্টেম্বর ১৯৭৩) ছিলেন একজন ইতালীয় মঞ্চ ও চলচ্চিত্র অভিনেত্রী। অভিনেত্রী হিসেবে তিনি নিম্নবিত্ত শ্রেণির নারী চরিত্রে তার বহুমাত্রিক ও শক্তিশালী কাজের জন্য পরিচিতি অর্জন করেন। "দ্য রোজ ট্যাটু" (১৯৫৫) চলচ্চিত্রে একজন সিসিলীয় বিধবা চরিত্রে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কার-সহ আরও চারটি আন্তর্জাতিক পুরস্কার অর্জন করেন। ১৯৫০-এর দশকের শুরুতে "লাইফ" সাময়িকী মানিয়ানিকে "গ্রেটা গার্বোর পর অন্যতম সেরা হৃদয়গ্রাহী অভিনেত্রী" বলে উল্লেখ করে।
রোমে জন্মগ্রহণকারী মানিয়ানি রোমের একাডেমি অব ড্রামাটিক আর্টে পড়াশোনার পর বিভিন্ন নৈশ ক্লাবে গান পরিবেশন করতেন। পরিচালক গফ্রেদো আলেসান্দ্রিনির সাথে সাক্ষাতের পর তিনি "লা সেসা দি সরেন্তো" (সরেন্তোর অন্ধ নারী, ১৯৩৪) চলচ্চিত্রের মাধ্যমে তার চলচ্চিত্রে অভিষেক ঘটে। পরবর্তীকালে তিনি রোবার্তো রোসেলিনির "রোম, ওপেন সিটি" (১৯৪৫) চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল "লামোর" (১৯৪৮), "বেল্লিসিমা" (১৯৫১), "দ্য রোজ ট্যাটু" (১৯৫৫), "দ্য ফিউজিটিভ কাইন্ড" (১৯৬০) এবং "মাম্মা রোমা" (১৯৬২)।
মানিয়ানির পিতামাতা ও জন্মস্থান সম্পর্কিত বিষয়সমূহ অনিশ্চিত। কিছু সূত্র মোতাবেক, তিনি রোমে জন্মগ্রহণ করেছেন, আবার কিছু সূত্রে বলা হয় তিনি মিশরে জন্মগ্রহণ করেছেন। তার মাতা ছিলেন মারিনা মানিয়ানি। চলচ্চিত্র পরিচালক ফ্রাঙ্কো জাফফিরেল্লি আন্নাকে খুব নিকট থেকে চিনতেন এবং তার আত্মজীবনীতে বলেন যে তিনি মিশরের আলেকজান্দ্রিয়ায় জন্মগ্রহণ করেন, তার মাতা ইতালীয়-ইহুদি এবং পিতা মিশরীয়। তার মাতামহী তাকে রোমান শহরে নিয়ে আসার পর ও তাকে লালন-পালন করার ফলে তিনি রোমান হয়ে ওঠেন। মানিয়ানি নিজেও বলেছেন যে তার মাতা মিশরে বিয়ে করেছেন, কিন্তু তাকে জন্মদানের পূর্বে রোমে চলে আসেন এবং পোর্তা পিয়াতে তার জন্ম হয়। তিনি জানতেন না কীভাবে তার মিশরে জন্মের গুজব ছড়িয়ে পরেছিল। তিনি রোমে একটি ফরাসি কনভেন্ট বিদ্যালয়ে ভর্তি হন, যেখানে তিনি ফরাসি ভাষায় কথা বলা এবং পিয়ানো বাজানো শিখেন। তিনি গির্জায় নানদের ক্রিসমাস উপলক্ষ্যে মঞ্চস্থ নাটক দেখে অভিনয়ে আগ্রহী হন। চৌদ্দ বছর বয়সেই তার প্রাতিষ্ঠানিক শিক্ষার সমাপ্তি ঘটে।
মৌবনি সরকার

মৌবনি সরকার একজন ভারতীয় বাংলা সিনেমার অভিনেত্রী এবং একজন চিত্র শিল্পী ।  মৌবনি হলেন বিখ্যাত জাদুকর পি.সি সরকার জুনিয়ারের কন্যা।
পলিস্পার্মি

জীববিজ্ঞানে পলিস্পার্মি "()" বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে "যৌন সংঘাতের" (; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে "লাভবান" হওয়াকে জীববিজ্ঞানের ভাষায় বলা হয় যৌন সংঘাত। "লাভবান" বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)।
নিউ ইয়র্ক টাইমসে প্রকাশিত "প্রসিডিংস অব দ্য রয়্যাল সোসাইটি বি" জার্নালে "শিফিল্ড বিশ্ববিদ্যালয়ের" বিবর্তনবাদ জীববিজ্ঞানী ড. নিকোলা হেমিংস এবং অপর একজন সহযোগী গবেষক লিখেছেন যে, সফলভাবে নিষেক সম্পন্ন হতে মুরগি এবং জেব্রা ফিঞ্চের ডিম্বাণুর প্রয়োজন হয় দশ থেকে শতাধিক শুক্রাণু। এতে করেই কেবল শুক্রাণু কার্যকরভাবে ডিম্বাণু ভেদ পূর্বক ভ্রূণ গঠিত হতে পারে।
শারীরবৃত্তীয় পলিস্পার্মি তখন সংঘটিত হয় যখন ডিম্বাণু স্বাভাবিকভাবে একাধিক শুক্রাণু গ্রহণ করে তবে কেবলমাত্র একটি শুক্রাণুই ডিমের নিউক্লিয়াসের সাথে নিজের নিউক্লিয়াসের একত্রীকরণে সক্ষম হয়। কিছু সংখ্যক ভার্টিব্রাটাসহ অপর প্রজাতির প্রাণিতে এ পলিস্পার্মি লক্ষ্য করা যায়। পাখি, টেনোফোরা, সরীসৃপ এবং অ্যামফিবিয়ানের মতো কতিপয় প্রজাতি সন্তান উৎপাদনে শারীরবৃত্তীয় পলিস্পার্মি ব্যবহার করে।
পম্পেই লক্ষ্মী

পম্পেই লক্ষ্মী হল একটি হাতির দাঁতের মূর্তি যা পম্পেই-এর ধ্বংসাবশেষে আবিষ্কৃত হয়, যেটি ৭৯ খ্রিস্টাব্দে ভিসুভিয়াস পর্বতের অগ্ন্যুৎপাতে ধ্বংস হয়েছিল। ১৯৩৮ সালে ইতালীয় পণ্ডিত আমেদেও মাইউরি এটিকে খুঁজে পান। মূর্তিটি প্রথম শতাব্দীতে নির্মিত হয়েছিল। মূর্তিটি নারীসৌন্দর্য এবং প্রজননের একজন ভারতীয় দেবীর প্রতিনিধিত্বের ভাবনাপ্রসূত। এটি সম্ভব যে, ভাস্কর্যটি মূলত একটি আয়নার হাতল গঠন করেছিল। লক্ষ্মী প্রথম শতাব্দীতে ভারত ও ইতালির মধ্যে পণ্য ও সংস্থার বাণিজ্যিক ব্যবসায়ের অনুস্মারক। অনেক বছরের পরিশ্রমে ইতিহাসবিদরা সুদূর প্রাচ্য বিশেষ করে ভারতের সাথে রোমের বাণিজ্যের সংযোগ স্থাপন করতে সক্ষম হন।
মূলত, এটি ভাবা হয়েছিল যে মূর্তিটি প্রাচীন বৌদ্ধ, হিন্দু ও জৈনদের দ্বারা উপাসিত উর্বরতা, সৌন্দর্য ও সম্পদের দেবী লক্ষ্মীকে প্রতিনিধিত্ব করে। তবে, মূর্তিতত্ত্ব প্রকাশ করে যে চিত্ররূপটি খুব সম্ভব একটি "যক্ষী"র, যা উর্বরতার প্রতিনিধিত্বকারী একটি মহিলা বৃক্ষ-আত্মা, বা সম্ভবত ধ্রুপদী গ্রেকো-রোমান এবং ভারতীয় সংস্কৃতির মধ্যে একটি প্রাচীন বিনিময় থেকে ভেনাস-শ্রী-লক্ষ্মীর সমন্বয়িক সংস্করণ ।
নেপলস জাতীয় প্রত্নতাত্ত্বিক যাদুঘরের গাবিনেত্তো সেগ্রেতো-তে (গোপন যাদুঘর) এই মূর্তিটি এখন রয়েছে।
১৯৩৮ সালের অক্টোবরে পম্পেইতে কাসা দেই কোয়ার্টো স্টিলির পাশে এই মূর্তি আবিষ্কৃত হয়েছিল।
০.২৫ মিটার স্থায়ী উচ্চতার মূর্তিটি তাঁর সংকীর্ণ কোমরবন্ধ ও প্রচুর গহনা এবং পাশাপাশি একটি বিস্তৃত কৈফিয়ুর ছাড়া প্রায় নগ্ন। তার দুই মহিলা পরিচারিকা রয়েছে, দুই পাশে বাইরের দিকে মুখ করে, প্রসাধনী পাত্র হাতে ধরে। মূর্তিটির মাথার উপর থেকে নিচু একটি গর্ত আছে। এমন একটি তত্ত্ব রয়েছে যে, এর উদ্দেশ্য একটি আয়নার হাতল হতে পারে।
৭৯ খ্রিস্টাব্দে যখন ভেসুভিয়াস পর্বতটি অগ্নুৎপাত শুরু করে এবং শহরটিকে দগ্ধ করে, পম্পেইয়ে এই মূর্তিটির অস্তিত্ব খ্রিস্টীয় প্রথম শতাব্দীর সময় ইন্দো-রোমান বাণিজ্য সম্পর্কের তীব্রতা প্রমাণ করে। এই মূর্তিটির সময়কাল নেপলস জাতীয় প্রত্নতাত্ত্বিক যাদুঘর দ্বারা নির্ধারিত হয়েছে, যেটি সেই শতাব্দীর প্রথমার্ধে ভারতে নির্মিত হয়েছিল।
পুরোপুরি প্রত্নতাত্ত্বিক আবিষ্কার এবং ঐতিহাসিক কাজের উপর ভিত্তি করে উৎপত্তি সম্পূর্ণরূপে নির্দিষ্ট না হলেও, পম্পেই লক্ষ্মীর একটি সন্দেহজনক উৎস ছিল। এই সময়কালে সম্রাট নিরোর অধীনে রোমান সাম্রাজ্য ও ভারতের মধ্যে সক্রিয় বাণিজ্যিক রুটগুলির প্রমাণ পাওয়া যায়। পোলার্ডের মতে, রোমান দীর্ঘ-দূরত্বের বাণিজ্যে, তিনি অগাস্টাসের রাজত্বকালে নিজেকে শহরে খুঁজে পেয়েছিলেন। প্রত্নতাত্ত্বিক প্রমাণ সূচিত করে যে, রোমান ও ভারতের মধ্যে বাণিজ্যের উচ্চতা খ্রিস্টীয় প্রথম ও দ্বিতীয় শতাব্দীতে ছিল বলে মনে হয়। এই বাণিজ্য চরকের পার্থিয়ান স্টেশনগুলির ইসিডোর এবং সমুদ্র দ্বারা (যথা: বণিক নির্দেশিকা হিসাবে পরিচিত পেরিপ্লাস মারিস ইরিথ্রাইয়ে প্রকাশিত) উভয় পার্শ্ববর্তী বিভিন্ন রুট বরাবর সংঘটিত হয়েছিল।
ভারতের ভোকারদান এলাকায় পশ্চিমী সতরপ নহপান শাসনের সময় পশ্চিমে মূর্তিটি পাওয়া যায় এবং বরিগাজা বন্দর থেকে প্রেরণ করা হয় বলে ধারণা করা হয়।
হিঙ্গলগঞ্জ বিধানসভা কেন্দ্র

হিঙ্গলগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৬ নং হিঙ্গলগঞ্জ (এসসি) বিধানসভা কেন্দ্রটি হিঙ্গলগঞ্জ সমষ্টি উন্নয়ন ব্লক এবং ভবানীপুর -১, হাসনাবাদ, পাটলিখানপুর, বরুনহাট রামেশ্বরপুর এবং ভবানীপুর -২ গ্রাম পঞ্চায়েত গুলি হাসনাবাদ সমষ্টি উন্নয়ন ব্লক এবং খুলনা গ্রাম পঞ্চায়েত সন্দেশকখালি সমষ্টি উন্নয়ন ব্লক এর অন্তর্গত।
হিঙ্গলগঞ্জ বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
২০১১ সালের নির্বাচনে, সিপিআইয়ের আনন্দময়ী মণ্ডল তার নিকটতম প্রতিদ্বন্দ্বী তৃণমূল কংগ্রেসের দেবেশ মণ্ডলকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর গোপাল গায়েন হিঙ্গলগঞ্জ (এসসি) বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের দেবেশ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নৃপেন গায়েন ২০০১ সালে তৃণমূল কংগ্রেসের সৌরেন্দ্র মন্ডলকে পরাজিত করেন, ১৯৯৬ সালে কংগ্রেসের বিদ্যুৎ কয়ালকে এবং কংগ্রেসের শঙ্কর রায়কে ১৯৯১ সালে পরাজিত করেন। সিপিআই (এম) এর সুধাংশু মন্ডল ১৯৮৭ সালে কংগ্রেসের আদিত্য মন্ডলকে পরাজিত করেন। এবং ১৯৮২ সালে কংগ্রেসের অমল কৃষ্ণ মিস্ত্রিকে ১৯৭৭ সালে জনতা পার্টির অমল কৃষ্ণ মিস্ত্রিকে পরাজিত করেন।
সিপিআইয়ের অনিল চন্দ্র মন্ডল ১৯৭২ সালে জয়ী হন। সিপিআই (এম) এর গোপাল চন্দ্র গায়েন ১৯৭১ সালে জয়ী হন। সিপিআইয়ের হাজারী লাল মণ্ডল ১৯৬৯ সালে জয়ী হন। নির্দলের বি.এন. ব্রহ্মচারী ১৯৬৭ সালে জয়ী হন। এর আগে হিঙ্গলগঞ্জ কেন্দ্রটি বিদ্যমান ছিল না।
পেন্টু

পেন্টু () একটি লাইভ সিডি ও লাইভ ইউএসবি ডিজাইনকৃত পেনেট্রেশন টেস্টিং ও নিরাপত্তা মূল্যায়ক॥ জেন্টু-ভিত্তিক এ লিনাক্স ডিস্ট্রিবিউশন-এর ৩২ ও ৬৪ বিট ইন্সটলযোগ্য লাইভ সিডি রয়েছে। জেন্টুর ওভারলে হিসেবেও পেন্টু ইন্সটলের সুবিধা রয়েছে। এটাতে প্যাকেট ইনজেকশন অয়াচড ওয়াইফাই ড্রাইভার, জিপিজিপিইউ ক্র‍্যাকিং সফটওয়্যার, এবং পেনেট্রেশন টেস্টিং ও সিকিউরিটি এসেসমেন্টের জন্যে অন্যান্য অনেক টুল রয়েছে। পেন্টু কার্নেলে জিআরসিকিউরিটি ও প্যাক্স হার্ডেনিং ও আলাদা হার্ডেন্ড টুলচেইন থেকে কম্পাইলকৃত বাইনারি যুক্ত প্যাচ রয়েছে।
নাইলন খাদক ব্যাকটেরিয়া

নাইলন খাদক ব্যাকটেরিয়া "ফ্ল্যাভোব্যাকটেরিয়াম" গণের অধীনস্থ একটি প্রজাতি (স্ট্রেইন); যা নাইলন ৬ উৎপাদনের সময় উৎপন্ন সুনির্দিষ্ট উপজাত দ্রব্য; খাদ্য হিসেবে গ্রহণ করে থাকে। "ফ্ল্যাভোব্যাকটেরিয়াম" এর এই প্রকরণের নামকরণ করা হয়েছিল এসপি.কেওয়ান ৭২ নামে। পরবর্তীতে এই প্রকরণ নাইলন খাদক ব্যাকটেরিয়া নামেই প্রখ্যাত হয়। যে উৎসেচক (এনজাইম) মানুষের তৈরী অণু গ্রহণ করতে সক্ষম তার নামকরণ করা হয় নাইলোনেজ।
১৯৭৫ সালে জাপানী বিজ্ঞানীদের একটি দল নাইলন কারখানা সংলগ্ন একটি জলাশয়ে "ফ্ল্যাভোব্যাকটেরিয়ামের" একটি স্ট্রেইন বা প্রজাতি আবিষ্কার করেন। পুকুরটি কারখানার বর্জ্য পদার্থ দ্বারা পরিপূর্ণ ছিল। এই প্রজাতিটি নাইলন ৬ উৎপাদনের সময় তৈরী হওয়া উপজাত দ্রব্য; খাদ্য হিসেবে গ্রহণ করত। এই উপজাত দ্রব্যটি হচ্ছে সিক্স এমাইনো ক্যাপ্রয়েট নামক যৌগের ডাইমার। যা কৃত্রিমভাবে পর পর যুক্ত হয় নাইলন নামক বড় সিনথেটিক পলিমারের চেইন তৈরী করে। ১৯৩৫ সালে নাইলন আবিষ্কারের পূর্বে এই সিক্স এমাইনো ক্যাপ্রয়েট নামক যৌগের অস্তিত্ব ছিল না।
পরবর্তী গবেষণা থেকে প্রতীয়মান হয় যে, এই ব্যাকটেরিয়া যে তিনটি উৎসেচককে ব্যবহার করে উপর্যুক্ত ডাইমারকে ভাঙার মাধ্যমে নাইলনের উপজাতকে পরিপাক করে; সেই তিনটি উৎসেচক ফ্ল্যাভোব্যাকটেরিয়ামের অন্য যে কোনো প্রজাতির উৎপাদিত উৎসেচক হতে ভিন্ন। এই উৎসেচক মানুষের তৈরী নাইলনের উপজাত ছাড়া অন্য কোনো উপাদানের প্রতি ক্রিয়া করে না।
এই আবিষ্কারের পর জিন প্রকৌশলী সুসুমু অহনো এপ্রিল ১৯৮৪ সালে একটি গবেষণা প্রতিবেদন প্রকাশ করেন। যেখানে তিনি অনুমান করেন ৬- এমাইনোহেক্সানয়িক এসিড হাইড্রোলিস নামক উৎসেচকের জিন ফ্রেমশিফট পরিব্যক্তির সাহায্যে জিন ডুপ্লিকেশনের দ্বারা তৈরী হয়েছে। অহনো তার প্রস্তাবনায় বলেন বেশিরভাগ স্বতন্ত্র জিন এইভাবেই বিবর্তিত হয়েছে।
জাপানের হিয়াগো বিশ্ববিদ্যালয়ের গবেষক সেইজি নিগোরো ২০০৭ সালে একটি গবেষণা প্রতিবেদন প্রকাশ করেন। যেখানে বলা হয় ফ্রেমশিফট মিউটেশন এর কারণে ৬- এমাইনোহেক্সানয়িক এসিড হাইড্রোলিস এর বিবর্তন সংগঠিত হয় নি। যাইহোক, এমন অনেক জিন আবিষ্কৃত হয়েছে, যা ফ্রেম শিফট মিউটেশনের মাধ্যমে জিন ডুপ্লিকেশনের দ্বারা বিবর্তিত হয়েছে।
১৯৯৫ তে প্রকাশিত একটি গবেষণা থেকে জানা যায়, বিজ্ঞানীরা বিজ্ঞানাগারে, "সুডোমোনাস এরুগিনোসা" ব্যাকটেরিয়ামকে এমনভাবে বিবর্তিত করতে সক্ষম হন; যার ফলে একই নাইলন উপজাতকে ভাঙা যায়। এই ব্যাকটেরিয়াগুলোকে বিজ্ঞানীরা এমন এক পরিবেশে রাখেন, যেখানে কোনো জৈব উপাদান ছিল না। এই "সুডোমোনাস এরুগিনোসা" এর স্ট্রেইন "ফ্ল্যাভোব্যাকটেরিয়ামের" স্ট্রেইনের মত একই উৎসেচক ব্যবহার করে নাইলন উপজাতের ডাইমারকে ভাঙনের মাধ্যমে পরিপাক করে নি।
১৯৮৩ সালের গবেষণা প্রতিবেদনের বর্ণনা অনুসারে অন্যান্য গবেষকরা ফ্ল্যাভোব্যাকটেরিয়াম স্ট্রেইনের প্লাজমিডকে "ই.কোলাই" ব্যাকটেরিয়ার স্ট্রেইনে স্থানান্তরের পর একই উৎসেচক তৈরী করতে সক্ষম হন।
সর্বজন স্বীকৃত বৈজ্ঞানিক মত হলো ব্যাকটেরিয়ার নাইলোনেজ সৃষ্টির সক্ষমতা অর্জনের পূর্বে একটি সাধারণ পরিব্যক্তি বা মিউটেশন ঘটেছিল। এই মিউটেশনের ফলে ব্যাকটেরিয়ার টিকে থাকার জন্য বাড়তি সুবিধা সৃষ্টি হয়। মিউটেশনের মাধ্যমে তৈরী হওয়া এই উৎসেচক সৃষ্টিতে যে নতুন জিন কাজ করেছে; তার দুর্বল হলেও প্রভাবকের সক্ষমতা আছে। এটা একটা প্রকৃষ্ট উদাহরণ যা থেকে বুঝা যায় কীভাবে প্রাকৃতিক নির্বাচনের মাধ্যমে বিবর্তনীয় প্রক্রিয়ায় প্রজাতিতে নতুন তথ্য যুক্ত হয় ও তার পরিবর্তন ঘটে।
গোসাবা বিধানসভা কেন্দ্র

গোসাবা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৭ নং গোসাবা (এসসি) বিধানসভা কেন্দ্রটি গোসাবা সমষ্টি উন্নয়ন ব্লক এবং মসজিদবাটি ও চুনাখালী গ্রাম পঞ্চায়েত গুলি বাসন্তী সমষ্টি উন্নয়ন ব্লক এর অন্তর্গত।
গোসাবা বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০০৬ সালের রাজ্য বিধানসভা নির্বাচনে, আরএসপি চিত্তরঞ্জন মণ্ডল গোসাবা (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জয়ন্ত নস্করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর গণেশ মন্ডল ১৯৭৭ থেকে ২০০১ সাল পর্যন্ত আসনে জয়ী হন, ২০০১ এবং ১৯৯৬ সালে তৃণমূল কংগ্রেস/কংগ্রেসের সুজিত প্রমাণিককে পরাজিত করে, ১৯৯১ সালে কংগ্রেসের জিতেন্দ্রনাথ গায়েনকে, ১৯৮৭ সালে কংগ্রেসের প্রমিলা বিশ্বাসকে, ১৯৮২ সালে কংগ্রেসের সন্ধ্যাকর মণ্ডলকে এবং ১৯৭৭ সালে কংগ্রেসের পরেশ বৈদ্যকে পরাজিত করেন।
১৯৭২ সালে কংগ্রেসের পরেশ চন্দ্র বৈদ্য জয়ী হয়। আরএসপি এর গণেশ চন্দ্র মন্ডল ১৯৭১ এবং ১৯৯৬ সালে জয়ী হন। ভারতীয় জন সংঘ এর জি.এন. মন্ডল ১৯৬৭ সালে জয়ী হন।
স্টিভ পলফ্রাম্যান

স্টিভেন জন পলফ্রাম্যান (; জন্ম: ১২ মে, ১৯৭০) কেপ প্রদেশের পূর্ব লন্ডনে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৬ সালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, বর্ডার ও বোল্যান্ডের প্রতিনিধিত্ব করেছেন স্টিভ পলফ্রাম্যান। দলে তিনি মূলতঃ উইকেট-রক্ষক ও ব্যাটসম্যানের যৌথ দায়িত্ব পালন করতেন।
উদীয়মান খেলোয়াড় হিসেবে দক্ষিণ আফ্রিকান ক্রিকেটে স্টিভ পলফ্রাম্যানের আত্মপ্রকাশ ঘটে। ডেভ রিচার্ডসনের পরই তাকে দক্ষিণ আফ্রিকার দ্বিতীয় স্থানে রাখা হতো। তীক্ষ্ণ দৃষ্টিশক্তির অধিকারী ছিলেন তিনি। তবে ব্যাটিংয়ে ধারাবাহিকতা ছিল না। ফলে এক ক্রিকেটবোদ্ধা তাকে নিতান্তই আনাড়ীরূপে আখ্যায়িত করেছেন। তার উইকেট-রক্ষণের ভঙ্গীমা তেমন দর্শনীয় ছিল না তবে বেশ স্থির ছিল।
সমগ্র খেলোয়াড়ী জীবনে সাতটি একদিনের আন্তর্জাতিকে অংশগ্রহণের সুযোগ ঘটে স্টিভ পলফ্রাম্যানের। তবে কোন টেস্ট খেলার জন্যে তাকে জাতীয় দলে রাখা হয়নি। ১৯৯৬ সালে ওডিআই অভিষেক ঘটে তার।
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে অংশ নিয়েছেন তিনি। নিয়মিত উইকেট-রক্ষক ডেভ রিচার্ডসন বিশ্বকাপের পূর্বক্ষণে বামহাতের কনিষ্ঠা ভেঙ্গে গেলে প্রতিযোগিতায় অংশগ্রহণের জন্যে তাকে ওডিআই দলে অন্তর্ভুক্ত করা হয়েছিল ও তার দক্ষতা প্রদর্শনের সুযোগ আসে। গ্রুপ-পর্বে অপরাজিত থেকে কোয়ার্টার ফাইনালে অবতীর্ণ হয় তার দল। কিন্তু ১১ মার্চ করাচীতে ওয়েস্ট ইন্ডিজের কাছে পরাজিত হয়ে বিদায় নেয় দক্ষিণ আফ্রিকা দল। সবগুলো খেলায় অংশ নিলেও রিচার্ডসন সুস্থ হয়ে দলে ফিরে আসেন ও বিকল্প উইকেট-রক্ষক হিসেবে মার্ক বাউচারকে দলে রাখা হয়।
সাশা গ্রাবো

সাশা গ্রাবো (জন্ম ১৫ জানুয়ারি ১৯৬৮)  তিনি একজন জার্মান এডভেঞ্চারার,নন ফিকশন কবি ও চিত্রগ্রাহক। তাকে সবচেয়ে বেশি ভ্রমণকারী ব্যক্তি হিসাবে ধরা হয় যিনি ১৯৮৭ থেকে ২০০৭ সালের মধ্যে পৃথিবীব প্রায় সব দেশ ভ্রমণ সম্পন্ন করেন।. তিনি আবসাত্ত এবং হেলিব্রোন এ টেনিসের প্রতি অনুরাগী হন। তিনি পেশাদার ভ্রমণকারী হওয়ার আগে এ টি পি র তাকিলাভুক্ত টেনিস প্লেয়ার ছিলেন। গ্রাবো একটি ওয়েবসাইট চালান greatestglobetrotters.com, যাতে ভ্রমণকারীদের নিজের অভিজ্ঞতার বর্ণনা দেওয়ার সুযোগ আছে। গ্রাবো একজন গেট্টি ইমেজ চিত্রগাহক । তার চিত্রকর্ম জাতিসংঘ ও অন্যান্ন সংগঠনের দ্বারা ব্যবহৃত হয়েছে।
গ্রবো ওলস্ফবার্গ, লোয়ার শাকজনি তে জন্মগ্রগন করেন।উনার বাবা শিক্ষক ছিলেন এবং ইংরেজি ও ইতিহাস পড়াতেন এবং তার মা ছিলেন এক্রেলিক পেইন্টার। সাশা তার শৈশবকাল ও্যাব্লিজেন ও বেডেন ও্যারিন্তেনবার্গ এ কাটান। তিনি বেলিস্তিন এর আন্তরেগ্রুপেনব্যাচ প্রাথমিক স্কুল ও হার্জো-ক্রিস্টোফ জিমনেশিয়াম হাই স্কুলে লিখাপড়া করেন।
পাগল মন মনরে মন কেনো এত কথা বলে

পাগল মন মনরে মন কেনো এত কথা বলে বাংলাদেশি গীতিকার ও ছড়াকার আহমেদ কায়সার রচিত একটি লোকগান। এটি সুর করেছেন আশরাফ উদাস। বিভিন্ন ধারার শিল্পীদের কণ্ঠে গানটির উল্লেখযোগ্য সংখ্যক সংস্করণ প্রচারিত হয়েছে। এই গান গেয়ে অনেক শিল্পী পরিচিতি লাভ করেন, যাদের মধ্যে দিলরুবা খান অন্যতম।
২০১৯ সালে মুক্তিপ্রাপ্ত "পাসওয়ার্ড" চলচ্চিত্রে এই গানের প্রথম দুই পঙ্‌ক্তি বিনা অনুমতিতে ব্যবহার করা হয়। ফলে গানটির মূল কণ্ঠশিল্পী দিলরুবা খান ২০২০ সালের ২৯ জুন শাকিব খান ও মুঠোফোন সেবাদানকারী প্রতিষ্ঠান রবি আজিয়াটা লিমিটেডের বিরুদ্ধে কপিরাইট আইন ও ডিজিটাল নিরাপত্তা আইন লঙ্ঘনের অভিযোগে একটি সাধারণ ডায়েরি (জিডি) করেন। পূর্বে ২৮ জুন একই অভিযোগে শাকিবের বিরুদ্ধে ঢাকা মহানগর পুলিশের সাইবার ক্রাইম ইউনিটে দিলরুবা ১০ কোটি টাকা ক্ষতিপূরণ দাবি করে লিখিত অভিযোগ দায়ের করেন।
সাবায়ন লিনাক্স

সাবায়ন লিনাক্স অথবা সাবায়ন (, পূর্বের "আরআর৪ লিনাক্স" এবং "আরআর৬৪ লিনাক্স"), একটি জেন্টু-ভিত্তিক ইতালিয় লিনাক্স ডিস্ট্রিবিউশন, যার উন্নয়নে নিয়োজিত ছিলো ফাবিও আর্কিউলিয়ানি ও সাবায়ন উন্নয়নকারী দল। সাবায়ন আউট-অব-দ্যা -বক্স দর্শন অনুসরণ করে এবং স্ব-কনফিগারেশন ব্যবহার করে ব্যবহারকারীক বিস্তৃত পরিমাণের অ্যাপলিকেশন ইন্সটলের পরপরই ব্যবহারের সুযোগ দেয়।
সাবায়ন লিনাক্স একটি রোলিং রিলিজ চক্র অনুসরণ করে, এর নিজস্ব সফটওয়্যার রিপোজিটরি এবং একটি প্যাকেজ ব্যবস্থাপনা সিস্টেম রয়েছে, যার নাম এনট্রপি। সাবায়ন এক্স৮৬ এবং এক্স৮৬-৬৪ দুটোর জন্যই রয়েছে এবং বিগলবোনের জন্য এআরএম সংস্করণ ৭-এর উন্নয়নও অব্যহত রয়েছে।
ইতালিয় খাবার জোবাইওনের নামে এর নামকরণ করা হয়েছে, যেটি ডিম থেকে বাননো হয়। সাবায়নের লোগোটিও এসেছে মুরগীর পা থেকে। 
৪.১ সংস্করণ থেকে সাবায়ন দুটো সংস্করণে প্রকাশ হচ্ছে, একটি গ্নোম অথবা কেডিই ডেস্কটপ পরিবেশ ব্যবহার করে, অন্যটি অতিহালকা ফ্লুবক্স পরিবেশ ব্যবহার করে। (পূর্বের সংস্করণসমূহে তিনটি সংস্করণের সবগুলোই একটি ডিভিডি আইএসও ইমেজে অন্তর্ভুক্ত থাকতো।
সাবায়নের প্রথম প্রকাশ থেকেই, এক্স পরিবেশসমূহের বাইরে এক্সএফসিই বা এলএক্সডিই ব্যবহার করে একটি বাড়তি সংস্করণ প্রকাশিত হয়ে আসছে। কোরসিডি সংস্করণ নামে একটি সংস্করণে মিনিমাল ইন্সটল সহ যেকোন স্পিন তৈরীর সুবিধা থাকতো।
বর্তমানে যে সংস্করণগুলো রয়েছে:
সাবায়ন জেন্টু লিনাক্স ডিস্ট্রিবিউশনের মত একই কোর উপাদান সমূহ ব্যবহার করে। সাবায়ন এখন সিস্টেমডি ব্যবহার করে। জেন্টুর সবগুলো কনফিগারেশন হাতিয়ারসমূহ, যেমন, codice_1 ও codice_2 পরিপূর্ণভাবে কাজ করে। কিছু সিস্টেম উপাদানের স্বয়ংক্রিয় কনফিগারেশনের জন্য সাবায়ন নিজস্ব কিছু হাতিয়ারও ব্যবহার করে, যেমন ওপেনজিএল। এনভিডিয়া ও এটিআই হার্ডওয়্যারের জন্য সাবায়ন মালিকানাধীন ভিডিও ড্রাইভারও সরবরাহ করে। উপযুক্ত হার্ডওয়্যার পেলে এরা নিজে নিজেই কাজ করা শুরু করে। স্বয়ংক্রিয় ড্রাইভার কনফিগারেশনের জন্য কম্পোজিটিং উইন্ডো ব্যবস্থাপক যথাক্রমে কম্পিজ ফিউশন ও কেউইন গ্নোম এবং কেডিই সংস্করণৈর জন্য ব্যবহার করা হয়। নেটওয়ার্ক কার্ড, বেতার কার্ড, এবং ওয়েবক্যামের জন্যও এ ব্যবস্থাটা স্বয়ংক্রিয়। অধিকাংশ প্রিন্টারই স্বয়ংক্রিয় ভাবে খুঁজে পাওয়া যায়, তবে কমন ইউনিক্স প্রিন্টিং সিস্টেম ব্যবহার করে বিশেষ কনফিগারেশনের প্রয়োজন হয়।
সাবায়ন দুটো ভিন্ন প্যাকেজ ব্যবস্থাপকের উপর নির্ভর করে- জেন্টুর থেকে এসেছে পোর্টেজ এবং সাবায়নের জন্য আর্কিলিয়ানি ও তার দলের উন্নয়ন করা এনট্রপি। পোর্টেজ উৎস কোড কোড নামিয়ে এরপর নির্দিষ্ট সিস্টেমের জন্য তা কম্পাইল করে থাকে, অন্যদিকে এনট্রপি সার্ভার থেকে বাইনারি ফাইলসমূহ ব্যবস্থা করে। জেন্টু লিনাক্সের আনস্টেবল ট্রি ব্যবহার করে এ বাইনারি টারবল প্যাকেজগুলো প্রিকম্পাইল করা হয়। প্যাকেজটিকে সঠিকভাবে সেট আপ করতে এনট্রপি টারবলগুলো পুল করার পর জেন্টু ইবিল্ডের বিভিন্ন পূর্ব ও পরের কম্পিলেশন কল ব্যবহার করে। তার মানে একই বিল্ড কনফিগারেশন ব্যবহার করা একটি জেন্টু ব্যবস্থার সাথে সিস্টেমটি পরিপূর্ণভাবে কাজ করবে। দুটো প্যাকেজ ব্যবস্থাপকের ব্যবহার অভিজ্ঞ ব্যবহারকারীকে জেন্টু ব্যবস্থার নমনীয়তার সুযোগ দেয়, আর নতুন ব্যবহারকারীকে দেয় সহজ ও দ্রুত প্যাকেজ ব্যবস্থাপনার সুযোগ। রিগো অ্যাপলিকেশন ব্রাউজার এনট্রপির নতুন ফ্রন্ট-এন্ড গুই, যেটি সালফারকে প্রতিস্থাপন করেছে।
ট্যাঙ্গু এবং লাভাডিওর অ্যাডভেঞ্চার

ট্যাঙ্গু এবং লাভাডিওর অ্যাডভেঞ্চার (ফরাসি Les Aventures de Tanguy et Laverdure) ফরাসি ভাষায় রচিত কমিক বই। ফ্র্যাঙ্কো-বেলজিয়াম কমিক সিরিজের এই কাহিনীটির রচয়িতা জন-মিশেল চার্লিয়ার এবং অ্যালবার্ট উদেরজো। কমিক বইটিতে মাইকেল ট্যাঙ্গু এবং আর্নেস্ট লাভাডিওর নামক ফরাসী বিমান বাহিনীর দুই দুঁদে পাইলটের অ্যাডভেঞ্চার কাহিনীর বর্ণনা করা হয়েছে।
মাইকেল টাঙ্গু নামে ১৯৫৯ সালের ২৯ অক্টোবর প্রথম ফ্র্যাঙ্কো-বেলজিয়াম কমিক্স ম্যাগাজিন পিলট এর প্রথম সংখ্যায় প্রকাশিত হয়। ধারাবাহিকভাবে প্রকাশিত এই কাহিনী পিলটকে দেয় প্রতিযোগী প্রকাশনী "স্পিরো"র "বাক ড্যানি", এবং "টিনটিন" পত্রিকায় প্রকাশিত 'ড্যান কুপারের" মত কাহিনীর সাথে পাল্লা দেয়ার ক্ষমতা।
১৫৯ সালের অক্টোবর থেকে ১৯৭১ সালের জুন মাস পর্যন্ত কমিকটি পিলট পত্রিকায় একনাগাড়ে প্রকাশিত হয়। পরবর্তী কমিক্সটি টিনটিন (১৯৭৩) পত্রিকায়, সুপার অ্যাজ (১৯৭৯/১৯৮০), ক্যাথোলিক পত্রিকা লে পেলেরিন (১৯৮১/১৯৮৪ সালের দিকে), মোস্টিক জুনিয়র (বেলজিয়াম; ১৯৮৮) প্রকাশিত হয়। চার্লির মৃত্যুর পর অনেকদিন বন্ধ থাকার পর ২০০২ সাল থেকে নতুন দুই লেখকের পৃষ্ট পোষকতায় কমিক্সটি আবার প্রকাশিত হতে শুরু করেছে।
ট্যাঙ্গু এবং লাভাডিওর ফরাসী ভাষা ছাড়াও ইতালিয়ান, জার্মান, ডাচ, ড্যানিস, ইন্দোনেশিয়ান, ইংরেজি, স্প্যানিশ, পর্তুগীজ এবং সার্বোক্রোয়েশিয়ান ভাষায় রূপান্তরিত হয়েছে। কাহিনীটি লা সেভালিয়ার্স ড্যু সিল (স্বর্গের নাইটস) নামে ১৯৬৭-৬৯ এবং ১৯৮৮-৯১ সালে টিভিতে এবং ২০০৫ সালে একই নামে সিনেমা তৈরি করা হয়।
"দি ফ্লাইং ফিউরিজ" নামে ১৯৬৬ সালের এপ্রিল থেকে সেপ্টেম্বর মাসে ব্রিটিশ কমিক পত্রিকা "লায়ন" এ ইংরেজি প্রকাশিত হয়। অবশ্য ইংরেজি কাহিনীতে প্রধান চরিত্রগুলোর নাম ট্যাঙ্গু থেকে জিম 'জেট' পাওয়ার এবং লাভাডিউর থেকে টেরি ম্যাডেন করা হয়। ট্যাঙ্গু এবং লাভাডিওর প্রথম রোমাঞ্চকর কাহিনী "ল'ইকোল ডে আইলস" এর অনুবাদ "ফ্লাইং ফিউরিজ"। দি অ্যারোনটস নামে ১৯৭৩ সালে একটি বার্ষিকী প্রকাশিত হয়। ডেস্টিনিশন ফ্যাসিফিক এবং মিন্যাসে সুর মুরোরা নামের দুইটি কাহিনীর উপর ভিত্তি করে বার্ষিকীটি রচিত হয়। এই বার্ষিকীতে অবশ্য প্রধান চরিত্রদ্বয়ের আসল নাম রাখা হয়।
ট্যাঙ্গু এবং লাভাডিওর, দুই বন্ধু, দুই জনেই উড়ুক্কু বিদ্যালয়ে শিক্ষানবীস হিসেবে থাকেন এবং তারা বন্ধু হলেও সম্পূর্ণ বিপরীত চরিত্রের অধিকারী। ট্যাঙ্গু আন্তরিক, সৎ এবং অনুগত, অপরদিকে লাভাডিওর অদ্ভুত, অলস এবং অপ্রতিভ। কিন্তু বিপদের সময় এই লাভাডিওর হয়ে উঠে ট্যাঙ্গুর একমাত্র ভরসা। বিপজ্জনক মিশন এবং গুপ্তচরবৃত্তি উভয় পাইলটের দৈনন্দিন কাজ, যারা দক্ষ বৈমানিক এবং মার্তৃভূমি রক্ষায় দক্ষ।
অভিজ্ঞতা বৃদ্ধির তাদেরকে স্যালন-ডি-প্রোভেন্স উড়ুক্কু বিদ্যালয় থেকে মেকনেস উড়ুক্কু বিদ্যালয়ে পাঠানো হয়। পৌঁছানোর অল্প সময়ের মধ্যে, তারা গোপনীয় তথ্য সহ হারিয়ে যাওয়া একটি ওয়ারহেড পুনরুদ্ধারের জন্য তুষারময় অ্যান্টি- অ্যাটলাস এ অনুসন্ধানে নিয়োজিত হয়। এর পর তারা সিগোগনেস স্কোয়াড্রন এ যোগ দেন, যেখানে তারা মিরাজ থ্রি প্লেন চালানোর সুযোগ পায়। তাদের অ্যাডভেঞ্চার তাদেরকে দিজন এয়ার বন্দর, তেল আভিভ এবং গ্রিনল্যান্ড এ ভ্রমণের সুযোগ করে দেয়।
জন-মিশেল চার্লিয়ার এবং অ্যালবার্ট উদেরজো কর্তৃক রচিতঃ
জন-মিশেল চার্লিয়ার এবং জিজে কর্তৃক রচিতঃ
বিশেষঃ দি প্লেন দ্যাট কিল্ড ইটস পাইলটস (হ্যাচেট, ১৯৭১) - চিত্রিত উপন্যাস, কমিক নয়।
জন-মিশেল চার্লিয়ার এবং প্যাট্রিস সারস কর্তৃক রচিতঃ
জন-মিশেল চার্লিয়ার এবং আল কটেলিস
জন-মিশেল লেইডিন এবং ইভান ফার্নান্দেজ
জন-মিশেল লেইডিন এবং রেনড গ্যারেটা
বাসুদেবোপনিষদ্‌

বাসুদেবোপনিষদ্‌ বা বাসুদেব উপনিষদ্‌ () হল সংস্কৃত ভাষায় রচিত ১০৮টি উপনিষদের অন্যতম। মধ্যযুগের শেষ ভাগে রচিত এই উপনিষদ্‌টি সামবেদের সঙ্গে যুক্ত একটি অপ্রধান উপনিষদ্‌। এটি ১৪টি বৈষ্ণব উপনিষদের অন্যতম। এই উপনিষদের মূল আলোচ্য বিষয় হল ঊর্ধ্ব পুণ্ড্র (বৈষ্ণব তিলক)। ঋষি নারদকে কৃষ্ণের একটি উপদেশের আকারে সমগ্র উপনিষদ্‌টি বর্ণিত হয়েছে।
বগুড়া কলেজ

বগুড়া কলেজ বগুড়া উপজেলার বগুড়া জেলা বাংলাদেশের একটি বেসরকারি কলেজ। এই কলেজটি "বগুড়া কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
বগুড়া কলেজ বগুড়া শহরের একটি মাত্র বেসরকারী কলেজ হিসাবে যুগের চাহিদা ও সময়ের দাবিতে ১৯৮৪ ইং সালে স্থানীয় সমাজ হিতৈষী ও বিদ্যোৎসাহী ব্যক্তিবর্গের ঐকান্তিক প্রচেষ্টায় প্রতিষ্ঠিত। শহরের একটি মাত্র বেরকারী কলেজ হওয়ায় এর নামকরনের যৌক্তিকতা রয়েছে। কালের বিবর্তনে অনেক চড়াই উৎরাই পেরিয়ে কলেজটি এখন ভৌতিক কাঠামোগত হয়েছে। উচ্চ মাধ্যমিক থেকে ডিগ্রী পর্যন্ত বগুড়া কলেজটি অন্যতম শিক্ষা প্রতিষ্ঠান হিসাবে সুপরিচিত হয়ে আসছে। কলেজ টি ১৯৮৪ ইং সালে প্রতিষ্ঠিত হয়ে ১৯৯৪ ইং সালে কলেজটি উচ্চ মাধ্যমিক কলেজ হিসাবে এমপিও ভুক্ত হয়। ১৯৯৭ ইং সালে শিক্ষা মন্ত্রনালয়ের আদেশ বলে জাতীয় বিশ্ববিদ্যালয় কর্তৃক ডিগ্রী কোর্সের অধিভুক্ত হয় এবং ডিগ্রী কোর্সের শিক্ষকসহ সকল কর্মচারীগন ২০০০ সালে এমপিওভুক্ত হয়। তখন থেকেই নিয়মিত ভাবে ছাত্র/ছাত্রী ডিগ্রী পরীক্ষায় অংশ গ্রহণ করছে। এইচ.এস.সি এর মতো ডিগ্রী পরীক্ষার ফলাফলও ভাল। বর্তমানে কলেজটি চৌকস ও সুদক্ষ গভর্নিং বডি এবং অভিজ্ঞ শিক্ষক/শিক্ষিকা মন্ডলী দ্বারা পরিচালিত।
উচ্চ মাধ্যমিক 
ডিগ্রী 
অত্র প্রতিষ্ঠানে উচ্চ মাধ্যমিক স্তরে, মানবিক, বিজ্ঞান ও ব্যবসায় শিক্ষা শাখা সহ কম্পিউটার শিক্ষাব্যবস্থা এবং ডিগ্রী স্তরে বি.এ ও বি.এস.এস শাখা চালু আছে। অত্র প্রতিষ্ঠানে প্রয়োজনীয় সংখ্যক চেয়ার টেবিল, বেঞ্চ, আলমারি ফ্যানসহ শিক্ষার প্রয়োজনীয় উপকরন রয়েছে।
অত্র প্রতিষ্ঠানে পূর্বের তুলনায় ক্রমান্বয়ে এইচ.এস.সি ও ডিগ্রী পরীক্ষার ফলাফলও অনেক ভাল।
অত্র প্রতিষ্ঠানে ভবিষ্যতে ছাত্র-ছাত্রীর সংখ্যা বৃদ্ধিসহ ফলাফল যাতে শতভাগ নিশ্চিত করা যায় সে ব্যাপারে শিক্ষক মন্ডলী ও গভর্নিং বডি সকল সদস্যগণ অত্যন্ত সজাগ দৃষ্টি রাখছেন। প্রতিষ্ঠানটিতে অতি শ্রীঘ্রই অনার্স ও মাস্টার্স কোর্স চালুর পরিকল্পনা রয়েছে।
প্রতিষ্ঠানটি বগুড়া শহরের সাতমাথা হতে পূর্ব দিকে ১.৫ কিঃ মিঃ দূরে গাবতলী রোড সংলগ্ন হওয়ায় সকল প্রকার যানবাহনে চলাচলের সুব্যবস্থা রয়েছে।
সরকারি আশেক মাহমুদ কলেজ

সরকারি আশেক মাহমুদ কলেজ বাংলাদেশের জামালপুর জেলা সদরে অবস্থিত একটি সরকারি কলেজ । এই কলেজটি "আশেক মাহমুদ কলেজ" নামে পরিচিত। এটি জামালপুর জেলার সর্বোচ্চ বিদ্যাপীঠ৷
সরকারি আশেক মাহমুদ কলেজ ১৯৪৬ সালে আনুষ্ঠানিক ভাবে ১৬০ জন শিক্ষার্থী নিয়ে জামালপুর কলেজ নামে যাত্রা শুরু করে। পরবর্তীতে ১৯৪৭ সালের মার্চ মাসে তৎকালীন জামালপুর মহকুমা মাদারগঞ্জের আশেক মাহমুদ তালুকদার এর নামে "জামালপুর কলেজ"কে আশেক মাহমুদ কলেজ নামকরণ করা হয়। প্রথমদিকে কলেজটি কলকাতা বিশ্ববিদ্যালয়ের অধীন পরবর্তীতে ঢাকা বিশ্ববিদ্যালয় এবং ১৯৯২ সালে থেকে জাতীয় বিশ্ববিদ্যালয়ের অধিভূক্ত। ১৯৭৯ সালে কলেজটিকে জাতীয়করণ করা হয়। ১৯৯২ সালে বাংলা ও ব্যবস্থাপনা বিষয়ে প্রথম অনার্স কোর্স চালু করা হয়। বর্তমানে কলেজটিতে ১৪টি বিষয়ে অনার্স ও ১২টি বিষয়ে মাস্টার্স কোর্স চালু রয়েছে। আয়তনের দিক থেকে রংপুর কারমাইকেল কলেজের পরেই সরকারি আশেক মাহমুদ কলেজের অবস্থান।
কলা অনুষদ
বিজ্ঞান অনুষদ
বিভাগীয় প্রধানঃ সহযোগী অধ্যাপক মোঃ আঃ হাকিম 
বিভাগীয় প্রধানঃ সহযোগী অধ্যাপক মো: মঞ্জুরুল হক
বিভাগীয় প্রধানঃ সহযোগী অধ্যাপক আ. বাসেদ
বিভাগীয় প্রধানঃ সহযোগী অধ্যাপক মোঃ জাহাঙ্গীর আলম 
বিভাগীয় প্রধানঃ সহযোগী অধ্যাপক মোঃ আব্বাস আলী
সামাজিক বিজ্ঞান অনুষদ
ব্যবসায় শিক্ষা অনুষদ
তথ্য-প্রযুক্তি 
বিভাগীয় প্রধানঃ সহকারী অধ্যাপক মোঃ রফিকুল ইসলাম
সরকারি আশেক মাহমুদ কলেজ এ রয়েছে চারটি ভবন (১টি মূল ভবন, ১টি বিজ্ঞান ভবন, ১টি ব্যবসায় শিক্ষা ভবন, ১টি একাডেমিক ও পরীক্ষা ভবন), ২টি ছাত্র হোস্টেল, ২টি ছাত্রী হোস্টেল, একটি দ্বিতল মিলনায়তন, মসজিদ, কম্পিউটার ল্যাব, গ্রন্থাগারসহ শিক্ষা বিষয়ক বেশ কিছু স্থাপনা রয়েছে। এছাড়া রয়েছে কলেজ ক্যাম্পাসের বাগান, মুক্তমঞ্চ, খেলার মাঠ ও ৪টি বিশাল পুকুর।
রিয়াদ মেট্রো

রিয়াদ মেট্রো ( "") রিয়াদ শহরে নির্মিত একটি দ্রুত পরিবহন ব্যবস্থা। এতে ৮৫ টি স্টেশন সহ মোট ১৭৬ কিলোমিটার বিস্তৃত ৬ টি মেট্রো লাইন থাকবে। প্রকল্প নির্মাণে ২২.৫ বিলিয়ন খরচ হবে। এটি ২০১৯ সালে একটি স্বল্প দূরত্বের রুট খোলার জন্য নির্ধারিত এবং ২০২১ সালে পুরো মেট্রো ব্যবস্থাটি সম্পূর্ণরূপে কার্যকর হওয়ার আশা করা হচ্ছে।
অনুমান অনুযায়ী আগামী ১০ বছরে রিয়াদের জনসংখ্যার সংখ্যা ৬ মিলিয়ন থেকে ৮.৫ মিলিয়নের বেশি হবে। জুন ২০১৩ সালে মেট্রো নির্মাণের জন্য ৩ টি প্রধান বৈশ্বিক কনসোর্টিয়ার সংক্ষিপ্ত তালিকা নির্বাচিত হয়েছিল। ২০১৩ সালের জুলাই মাসে চুক্তির পর ২০১৪ সালে নির্মাণ শুরু হয় এবং ৪ বছরে নির্মাণ সম্পূর্ণ করার পরিকল্পনা করা হয়েছিল। ২০১৪ সালের ৪ এপ্রিল একটি উদ্বোধনী অনুষ্ঠানের সাথে গ্রাউন্ডব্রেকিং অনুষ্ঠানটি উদ্‌যাপন করা হয়। বর্তমানে এটি বেচটেল, আলমাবানি জেনারেল কন্ট্রাক্টর, এফসিসি, স্ট্রাক্টন, সালিনি ইম্প্রেগিলো, লারসেন অ্যান্ড টুব্রো, স্যামসাং এবং নেসমা নির্মাণ সংস্থাগুলির দ্বারা নির্মিত হচ্ছে।
নতুন প্রকল্পটি ৮৫ কিলোমিটার (৫৩ মাইল) তিন লাইনের দ্রুত বাস ট্রানজিট (বিআরটি) নেটওয়ার্কের সাথে, শহরের গণপরিবহন ব্যবস্থার কেন্দ্রস্থল হিসাবে বিবেচিত হবে। এই প্রকল্পটি দৈনিক প্রায় ২৫০ হাজার ট্রিপ দ্বারা গাড়ী ভ্রমণের সংখ্যা হ্রাসে অবদান রাখবে, প্রতিদিন প্রতি ঘণ্টায় ৪০০ হাজার লিটার জ্বালানি খরচ কমাবে, যার ফলে শহরটিতে বায়ু দূষণ হ্রাস পাবে। আশা করা হচ্ছে যে এই প্রকল্পের যাত্রী পরিবহন ক্ষমতা প্রতিদিন ৩.৬ মিলিয়ন যাত্রীতে পৌঁছাবে।
২০১৮ সালের ফেব্রুয়ারিতে রিয়াদের গভর্নর, প্রিন্স ফয়সাল বিন বান্দার বলেন, ৬৮% প্রকল্প শেষ হয়ে গেছে এবং ২০১৮ সালের সেপ্টেম্বরে মেট্রো রেল পরীক্ষামূলক ভাবে চলবে। ২০১৮ সালের মার্চে সৌদি অর্থনীতির মন্ত্রী আল আল তুওয়ারাই লন্ডনে সৌদি-যুক্তরাজ্য সিআইও ফোরামে মন্তব্য করেছেন যে ২০১৯ সালের জন্য একটি স্বল্প দূরত্বের রুটে খোলার পরিকল্পনা করা হয়েছে এবং ২০২১ সালে ব্যবস্থাটি সম্পূর্ণ প্রাপ্যতা আশা করা হচ্ছে।
ট্রানজিট সিস্টেমটি ৮৫ টি ট্রেন স্টেশন, সহ বহু বিনিময় স্টেশন নিয়ে পরিকল্পিত। ৮৫ টি স্টেশনের মধ্যে ১৫ টির জন্য নামকরণের অধিকার আরিয়ধ উন্নয়ন কর্তৃপক্ষ (এডিএ) কর্তৃক পুরস্কৃত করা হবে। এই অধিকার বা পুরস্কারে স্টেশন মধ্যে দোকান এবং বিজ্ঞাপন জন্য স্থান অন্তর্ভুক্ত।